EkBass/fiwiki-20250220-pages-articles huggingface dataset:
Dialogi (täsmennyssivu)

Dialogi (kreik. "kaksinpuhelu") voi viitata seuraaviin: * dialogi, kahden tai useamman ihmisen vuoropuhelu * Dialogi, markkinointiviestintäyritys * Dialogi, Galileo Galilein aurinko- ja maakeskistä maailmankuvaa käsittelevä teos * Dialogi, Stakesin julkaisema aikakauslehti * sokraattinen dialogi, antiikin Kreikassa kehittynyt keskusteleva kirjoitusmuoto * Dialogi, Kimmo Pyykön veistos, joka on sijoitettuna nykyään Kangasala-talon eteen. == Katso myös == * dialoginen filosofia
Milt Campbell

Milton Gray "Milt" Campbell (9. joulukuuta 1933 Plainfield, New Jersey – 2. marraskuuta 2012 Gainesville, Georgia) oli yhdysvaltalainen kymmenottelija ja olympiavoittaja. Hän sivusi maailmanennätystä 120 jaardin aitajuoksussa. Campbell saavutti kymmenottelussa olympiahopeaa Helsingissä 1952 tuloksella 6 975. Neljä vuotta myöhemmin Melbournen olympialaisissa hän voitti kultaa. Hän ei yltänyt kertaakaan kymmenottelun maailmanennätykseen mutta sivusi vuonna 1957 120 jaardin aitajuoksun maailmanennätystä 13,4 s. Yleisurheilu-uransa jälkeen Campbell pelasi ammattilaisena amerikkalaista jalkapalloa. Hän kuoli Gainesvillessä, Georgian osavaltiossa 2. marraskuuta 2012 78 vuoden iässä sairastettuaan eturauhasen syöpää vuosikymmenen ajan.http://www.foxnews.com/sports/2012/11/04/first-black-olympic-decathlon- winner-milt-campbell-dies-at-78/ == Lähteet == * * Milt Campbell Bio, Stats and Results Olympics at Sports-Reference.com === Viitteet === Luokka:Yhdysvaltalaiset yleisurheilun moniottelijat Luokka:Yhdysvaltalaiset pika-aitajuoksijat Luokka:Yhdysvaltalaiset olympiavoittajat Luokka:Vuonna 1933 syntyneet Luokka:Vuonna 2012 kuolleet
Michael Ignatieff

Michael Ignatieff (s. 12. toukokuuta 1947 Toronto, Kanada) on kanadalainen älykkö, historioitsija ja poliitikko, joka toimi vuosina 2008–2011 Kanadan liberaalipuolueen johtajana. Hänellä on ollut akateeminen virka Cambridgen, Oxfordin ja Harvardin yliopistoissa. Hän on myös palkittu kirjailija ja toimittaja sekä dokumenttielokuvien tekijä. Vuodet 1978–2000 Ignatieff asui Britanniassa. Tuolloin hän työskenteli Oxfordissa ja Cambridgessä ja toimi Britannian yleisradioyhtiö BBC:n kommentaattorina ja elokuvantekijänä. Vuosina 2000–2005 hän asui Yhdysvalloissa, jossa toimi Harvardin Carr Centre for Human Rights Policyn johtajana. Ignatieff nimitettiin pitämään kuuluisia Gifford- luentoja Britanniassa vuonna 2002. Vuonna 2005 hän palasi Kanadaan työskentelemään Toronton yliopistossa. Vuonna 2006 Ignatieff valittiin Kanadan edustajainhuoneen jäseneksi. 10. joulukuuta 2008 hänet valittiin Kanadan liberaalipuolueen johtajaksi ja valinta vahvistettiin 2. toukokuuta 2009 järjestetyssä puoluekokouksessa, jossa hän sai 97 % kannatuksen. Äänestys oli lähinnä muodollinen, sillä Ignatieff oli ainoa ehdolla ollut. Vuoden 2011 parlamenttivaaleissa liberaalipuolue saavutti historiansa heikoimman vaalituloksen, 34 paikkaa 308:sta, mikä oli 43 vähemmän kuin vuoden 2008 vaaleissa, ja puoluejohtaja Ignatieff menetti oman parlamenttipaikkansa Etobicoke—Lakeshoren vaalipiirissä. Vaaleja seuraavana päivänä hän ilmoitti, ettei enää jatka puolueensa johdossa. Ignatieff sijoittui Maailman intellektuellit 2005 -äänestyksessä tilalle 37. Ignatieffin suvussa on monia maineikkaita henkilöitä, muun muassa hänen isoisänsä Pavel Ignatjev oli ennen vallankumousta Venäjällä opetusministerinä ja isä George Ignatieff oli kanadalainen diplomaatti. == Lähteet == == Aiheesta muualla == Luokka:Kanadan liberaalipuolueen puheenjohtajat Luokka:Kanadan edustajainhuoneen jäsenet Luokka:Kanadalaiset historioitsijat Luokka:Vuonna 1947 syntyneet Luokka:Elävät henkilöt
Floyd Simmons

Floyd Simmons (10. huhtikuuta 1923 – 1. huhtikuuta 2008) oli yhdysvaltalainen kymmenottelija ja olympiamitalisti. Simmons saavutti kymmenottelussa olympiapronssia Lontoossa 1948 ja Helsingissä 1952 tuloksella 6 788. ==Lähteet== * ===Viitteet=== Luokka:Yhdysvaltalaiset yleisurheilun moniottelijat Luokka:Yhdysvaltalaiset olympiamitalistit Luokka:Vuonna 1923 syntyneet Luokka:Vuonna 2008 kuolleet
Kaspianrautiainen

Kaspianrautiainen (Prunella ocularis) on vuoristoissa elävä pieni varpuslintu. == Koko ja ulkonäkö == Linnun pituus on noin 15,5 cm, siipien kärkiväli 22–23 cm ja paino 20–25 g. Kaspianrautiainen muistuttaa suuresti taigarautiaista mutta alapuolella on keltaista vain aivan rinnassa ja silmäkulmajuova on lähinnä valkoinen, ei keltainen. Kurkku on vaalea. Sukupuolet ovat samannäköisiä. Kutsuääni on korkea, rautiaismainen ”ti-ti-ti”.Cramp, Stanley (päätoim.) 1988: Handbook of the Birds of Europe, the Middle East and North Africa. – Oxford University Press. Hongkong. == Esiintyminen == Kaspianrautiainen elää, nimensä mukaisesti, Kaspianmeren etelä- ja länsipuolella Iranissa, Turkissa ja Kaukasuksella. Euroopan populaation koko on 22 000–66 000 yksilöä. Laji on paikkalintu tai lyhyen matkan muuttaja, joka talvehtii vuoriston alarinteiden jokilaaksojen pensaikoissa. == Elinympäristö == Kaspianrautiaiset elävät vuoristossa kahden-kolmen kilometrin korkeudella kasvavissa kataja- ym pensaikoissa, sekä lammas- ja vuohilaitumien pensoittuneissa osissa. == Lisääntyminen == Pesintä tunnetaan puutteellisesti. Kuppimainen pesä on matalalla pensaassa. Vaaleansinisiä munia on tavallisesti kolme tai neljä. Molemmat emot ruokkivat poikasia. == Ravinto == Kaspianrautiaisen ruokavalio käsittää pienikokoisia siemeniä ja hyönteisiä. == Lähteet == * Birdguides (kuva) === Viitteet === Luokka:Rautiaiset
Barbara Hershey

Barbara Hershey (alk. Barbara Lynn Herzstein; s. 5. helmikuuta 1948 Los Angeles, Kalifornia) on yhdysvaltalainen näyttelijä. Hänet tunnetaan elokuvista Kypsymättömät (1969), The Babymaker (1970), Entity – tuntematon voima (1981), Hannah ja sisaret (1986), Verisukulaiset (1987), Kristuksen viimeinen kiusaus (1988), Toinen maailma (1988), Mies nimeltä Paris Trout (1991), Naisen muotokuva (1996), Lantana (2001) ja Reflex (2003). Lisäksi hänet tunnetaan televisiotuotannoista Uudisasukkaat (1966–1967), Kirvesmurha (1990) ja The Staircase (1998). == Yksityiselämä == Herseyn sukujuuret ovat hänen isänsä puolelta unkarin- ja venäjänjuutalaiset, ja hänen äitinsä puolelta englantilaiset ja pohjoisirlantilaiset.Barbara Hershey. IMDb. Hershey oli naimisissa Stephen Douglasin kanssa vuodet 1992–1993. Hänellä on yksi poika suhteesta näyttelijä David Carradinen kanssa. == Palkinnot == * DVDX Award (2006) * Ginemerit Award (2002) Elämäntyöpalkinto * IF Award (2001) * NSFC Award (1997) * LAFCA Award (1996) * Golden Globe (1991) * Emmy (1990) * CFCA Award (1989) * Prix d'interprétation féminine (1987, 1988) Cannesin elokuvajuhlilla * Bronze Wrangler (1967) === Ehdokkuudet === * Golden Satellite Award (1999) * Chlotrudis Award (1997) * Oscar (1997) Paras naissivuosa * Golden Globe (1989, 1997) * Emmy (1991) * BAFTA Film Award (1987) * Golden Laurel (1970) == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1948 syntyneet Luokka:Elävät henkilöt Luokka:Amerikanjuutalaiset Luokka:Amerikanenglantilaiset Luokka:Amerikanirlantilaiset
Nikon D2H

Nikon D2H on Nikonin ammattilaisjärjestelmäkamera, joka on julkaistu 22. heinäkuuta 2003. Kameran kenno on Nikonin oma JFET-LBCAST, jonka tarkkuus on 4,1 miljoonaa pikseliä. Vuonna 2005 Nikon julkaisi D2Hs-mallin, joka korvasi D2H:n. D2Hs-malliin lisättiin joitakin aiemmin julkaistun Nikon D2X:n ominaisuuksia. Nikon D2Hs:n valmistus lopetettiin D300:n ja D3:n julkaisemisen myötä. Useiden Nikon-järjestelmäkameroiden tapaan, D2H:ssa kenno on DX-kokoa, joka on noin puolet perinteisen 35 mm:n filmiruudun alasta. == Nikon D2Hs == Nikon D2Hs julkaistiin 16. helmikuuta 2005 korvaamaan Nikon D2H. == Lähteet == == Aiheesta muualla == D2H
Jyväskylän Energiantuotanto

Jyväskylän Energiantuotanto Oy (JYT) on Alva-yhtiöt Oy:n (entiseltä nimeltään Jyväskylän Energia) omistama energiayhtiö. ==Historia== Vuonna 1995 Imatran Voima (IVO) ja Jyväskylän kaupunki perustivat Jyväskylän Energiantuotanto Oy:n. IVO laittoi yhtiöön Rauhalahden voimalaitoksen ja Jyväskylä Savelan voimalaitoksen, alueelliset lämpökeskukset ja rahaa. Sijoitusten perusteella IVO sai yhtiöstä 60 ja kaupunki 40 prosenttia. Kaupungin energialaitos muutettiin myöhemmin Jyväskylän Energia Oy:ksi ja edelleen 2020-luvulla Alva- yhtiöt Oy:ksi. Jyväskylän Energia osti vuonna 2008 JYT:in kokonaan itselleen 40 miljoonalla IVO:n seuraajalta, Fortumilta. Samalla noin 70 Rauhalahden työntekijää siirtyi Fortumilta JYT:ille. Yhtiöt olivat käsitelleet voimalaan liittyviä riitoja oikeudessa. ==Voimalat== Jyväskylän Energiantuotannolla on omistuksessaan Savelan ja Rauhalahden voimalaitokset. Lisäksi yhtiö omistaa 10 alueellista lämpölaitosta. ==Lähteet== Luokka:Jyväskyläläiset yritykset Luokka:Suomalaiset energiayhtiöt Luokka:Suomalaiset julkisomisteiset yhtiöt
Kisala

Kisala on Mäntyharjun kunnan liikuntahalli, joka valmistui vuonna 1995. Hallin pääkäyttäjänä toimivat Mäntyharjun Virkistyksen eri urheilujaostot. Halli on aivan kunnan taajaman tuntumassa, katuosoite on Urheilutie 1. Kouvolan suunnasta tulevat löytävät sen kääntymällä taajamamerkin jälkeen toisesta risteyksestä vasemmalla. Muutaman sadan metrin päästä halli tulee vastaan vasemmalla. Lahden ja Mikkelin suunnasta tulevat suunnistavat keskustan kiertoliittymän jälkeen Kouvolan suuntaan ja kääntyvät kolmannesta risteyksestä oikealle. Kisala on kolmelohkoinen halli, eikä sinne saa täysimittaista salibandykaukaloa. Kaukalo on kooltaan noin 18 x 36 metriä. Pukukoppeja on käytössä kolme. Halli on osa Mäntyharjun urheilualuetta, johon kuuluvat muun muassa jalkapallo-/yleisurheilukenttä, pesäpallokenttä, jääkiekkokaukalo, tenniskentät, sekä kattavat lenkkeilypolut/hiihtoladut. ==Lähteet== * Luokka:Suomen urheiluhallit Luokka:Mäntyharjun rakennukset ja rakennelmat
Virginia Madsen

Virginia Madsen (s. 11. syyskuuta 1961, Chicago, Illinois, Yhdysvallat) on yhdysvaltalainen näyttelijä ja Oscar-ehdokas. Hänet tunnetaan elokuvista Candyman (1992), Lännen jättiläinen (2001), Artworks (2003), Sideways (2004) ja Joy (2015). Hän on näytellyt myös televisioelokuvassa Kuolleet eivät valehtele (1988). Madsen esiintyi myös vuonna 2011 ensi-iltansa saaneessa elokuvassa Red Riding Hood – Punahilkka, jossa hän näytteli päähenkilö Valerien äitiä. == Palkinnot == * Critics Choice Award (2005) * Independent Sprit Award (2005) * Screen Actors Guild Awards (2004) * Saturn (1993) === Ehdokkuudet === * Oscar (2005) paras naissivuosa * Golden Globe (2005) * Screen Actors Guild Awards (2005) == Yksityiselämä == Madsen oli naimisissa Danny Hustonin kanssa vuosina 1989-1992. Hän elää näyttelijä Antonio Sabato Jr:n kanssa. Heillä on yksi poika (s. 1994). == Aiheesta muualla == * Luokka:Yhdysvaltalaiset näyttelijät Luokka:Vuonna 1961 syntyneet Luokka:Elävät henkilöt
Resistance 2

Resistance 2 on Insomniac Gamesin kehittämä ja Sony Computer Entertainmentin julkaisema ensimmäisen persoonan ammuntapeli. Peli julkaistiin PlayStation 3:lle vuonna 2008. Pelissä rotu nimeltä Kimera () hyökkää Yhdysvaltoihin ja Nathan Hale -niminen sotilas joutuu puolustamaan maataan. Peli on jatkoa vuonna 2006 julkaistulle Resistance: Fall of Man -pelille. Pelissä oli mukana verkossa pelattava moninpeli, jonka palvelimet suljettiin keväällä 2014. == Tarina == === Hahmot === Pelin päähahmo on Yhdysvaltojen SRPA-armeijan sotilas Nathan Hale, johon on tartutettu kimeravirus. Virus tekee hänestä koko ajan yhä enemmän kimeran kaltaisen. Daedalus on kimeroiden johtaja. Pelin historian mukaan kimerat saapuivat Maahan sen asteroidin mukana, joka aiheutti Tunguskan räjähdyksen. === Juoni === Halen täytyy puolustaa Yhdysvaltoja kimeroiden hyökkäykseltä. Hänen apunaan on valvojina tunnettu sotilasryhmä, jonka jäsenet ovat myös kimeraviruksen tartuttamia. Pieni sotilasryhmä vie Halen San Franciscon lähellä sijaitsevaan valvojien tukikohtaan. Kaksi vuotta myöhemmin kimeroiden laivue pääsee Yhdysvaltojen rajan yli ja Halen täytyy yhdessä SRPA:n sekä valvojien kanssa estää niiden eteneminen. Halen käsketään sulkea lukuisia kimeroiden hallitsemistorneja, jotta näiden eteneminen kävisi mahdollisimman hankalaksi. Tehtävien lomassa Hale ei ota vastaan hidastinhoitoa, joka estäisi virusta lisääntymästä hänen ruumiissaan. Kun yhtä tornia Islannissa yritetään sulkea, Daedalus surmaa kaksi hänen ryhmänsä jäsentä ja yrittää myös tappaa Halen. Kaksi viikkoa tämän jälkeen virus Halen ruumiissa on ehtinyt levitä liian pitkälle ja hänen pelastamisensa on mahdotonta. Kimeroiden laivue on onnistunut tuhoamaan liki kaikki Yhdysvaltain puolustukset. Ihmisten viimeinen toivo on viedä atomipommi yhteen kimeroiden sotalaivoista, jotta se tuhoaisi räjähtäessään muut kimeroiden laivoista. Atomipommia kuljettava ryhmä tapetaan, mutta Hale onnistuu löytämään pommin ja samalla tuhoamaan Daedaluksen. Nathan Halen ystävä Capelli joutuu ampumaan Halen, kun tämä muuttuu kimeraksi. == Äänirooleissa == === Alkuperäiset === === Suomenkieliset === == Aiheesta muualla == * Luokka:1950-luvulle sijoittuvat videopelit Luokka:Vuoden 2008 videopelit Luokka:Ensimmäisen persoonan ammuntapelit Luokka:Science fiction -videopelit Luokka:Post- apocalypse-pelit Luokka:PlayStation 3 -pelit
Antiikkiesine

thumb|Italialainen antiikkilipasto 1500-luvulta. Antiikkiesine on vanha esine, kuten huonekalu, kirja, raha, maalaus yms. Niitä myydään antiikkiliikkeissä ja huutokaupoissa. Antiikkiesineet ovat yleensä jaoteltu tyylisuuntien ja aikakausien mukaan. Ne voivat olla arvokkaita. Suomessa antiikkiesineiksi lasketaan yli 100 vuotta vanhat esineet. == Katso myös == * Vintage * Retro == Lähteet == == Kirjallisuutta == * * * == Aiheesta muualla == Luokka:Taidekauppa ja taidekeräily Luokka:Harrastukset
Starship Troopers 3

Starship Troopers 3 (Starship Troopers 3: Marauder) on vuonna 2008 tehty elokuva. Elokuva on jatkoa elokuville Starship Troopers – Universumin sotilaat ja Starship Troopers 2 -elokuville. Elokuva kestää 105 minuuttia. Elokuvan pääosissa nähdään Casper Van Dien, Jolene Blalock, Stephan Hogan ja Boris Kodjoe. == Juoni == Eversti Johnny Rico (Casper Van Dien) viruu kuolemansellissä odottaen tuomionsa täytäntöönpanoa, kun hänet revitään pelastusoperaation johtajaksi kaukaiselle OM-1-planeetalle. Jo pitkään kestänyt epätoivoinen taistelu niin tuttuja kuin tuntemattomia ötököitä vastaan näyttää vihdoin kääntyvän ihmiskunnan voitoksi, kun Rico joukkoineen saa käyttöönsä Federaation uuden Marauder-aseteknologian. Samanaikaisesti Kapteeni Lola Beckin (Jolene Blalock) johtamalle pelastettavien ryhmälle alkaa kuitenkin valjeta, että jokin planeetta OM-1:llä on pahasti vialla. Ötököillä on nimittäin salainen ase, joka mahdollistaa koko ihmiskunnan tuhoamisen. == Katso myös == * Starship Troopers – Universumin sotilaat * Starship Troopers 2 == Lähteet == *Discshop.fi Luokka:Vuoden 2008 yhdysvaltalaiset elokuvat Luokka:Starship Troopers -elokuvat Luokka:Suoraan videolle julkaistut elokuvat
The Cellar Tapes

The Cellar Tapes on kaksiosainen kokoelma Robert Calvertin demonauhoituksia vuosilta 1984-1986. Alun perin Calvert julkaisi nauhat kasetteina postimyynnin kautta. BGO julkaisi nauhat CD:nä vuonna 1992 nimellä Blueprints From The Cellar. == Kappaleet (CD-versio) == #All The Machines Are Quiet #Work Song #Subterraneans #Soweto #Radio Egypt #Over The Moon #Hidden Persuasion #Re-Wind #Working Down A Diamond Mine #Thanks To The Scientists #I Hear Music #Acid Rain #Fly On The Wall #Standing On The Picket Line #The Rah Rah Man #Ned Ludd #Marathon Man #Cats (vain kasettiversiossa) #Your Purple Lid (vain kasettiversiossa) *kaikki kappaleet Robert Calvert Luokka:Vuoden 1986 kokoelma-albumit Luokka:Robert Calvertin albumit
William Katz

William Katz (s. 1940) on yhdysvaltalainen kirjailija. == Suomennetut teokset == * Yön viesti (1979) * Yllätyskutsut (1984) * Kutsumaton vieras (1985) * Pimeä painajainen (1988) * Kauhun kasvot (1988) * Kaksoishäät (1990) Luokka:Yhdysvaltalaiset kirjailijat Luokka:Vuonna 1940 syntyneet Luokka:Elävät henkilöt
Live At The Queen Elizabeth Hall

Live At The Queen Elizabeth Hall on Robert Calvertin livealbumi, joka on nauhoitettu Lontoon Queen Elizabeth Hallissa 1. lokakuuta 1986. == Kappaleet == #Evil Rock #Catch a Falling Starfighter #Gremlins #Aerospace Age Inferno #Test Tube Conceived #Working Down a Diamond Mine #All the Machines are Quiet #Work Song #Telekinesis #Acid Rain #Lord of the Hornets Kaikki kappaleet Robert Calvert. == Muusikot == *Robert Calvert: laulu, rumpukone *Steve Pond: kitara, taustalaulu *Fred Reeves: basso, kosketinsoittimet *Mary Cason: syntetisaattori Luokka:Vuoden 1989 konserttitallenteet Luokka:Robert Calvertin albumit
Jaws of Death

__NOTOC__ Jaws of Death on Primal Fearin toinen studioalbumi, joka julkaistiin 28. kesäkuuta 1999. == Kappaleet == # # # # # # # # # # # # == Kokoonpano == * Ralf Scheepers – laulu * Tom Naumann – kitara * Stefan Leibing – kitara * Mat Sinner – basso * Klaus Sperling – rummut == Arvostelut == * AllMusic: AllMusic review == Lähteet == == Aiheesta muualla == * * Luokka:Primal Fearin albumit Luokka:Vuoden 1999 albumit
Bazmaghbyur

Bazmaghbjur (armeniaksi Բազմաղբյուր, vuoteen 1949 Takiya ja Takia, venäjäksi Bazmahpjur) on kunta Aragatsotnin maakunnassa Armeniassa. Bazmaghbjurissa oli vuonna 2001 950 asukasta. ==Lähteet== Luokka:Armenian kunnat
Byurakan

Byurakan (armeniaksi Բյուրական, myös Burakan, Bjurakan ja Biurakan) on kunta Aragatsotnin maakunnassa Armeniassa. Byurakanissa oli vuonna 2001 yhteensä 4 312 asukasta ja vuonna 2008 heitä oli 4238. Siellä sijaitsee Pyhän Hovhanneksen basilika ja Byurakanin observatorio. ==Lähteet== Luokka:Armenian kunnat
Dprevank

Dprevank (armeniaksi Դպրեվանք, myös Dprevanq) on kunta Aragatsotnin maakunnassa Armeniassa. Se on Dzoragyughista Tsakhkasariin kulkevan tien varrella. Dprevankissa oli vuonna 2001 yhteensä 58 asukasta. ==Lähteet== Luokka:Armenian kunnat
Ghazaravan

Ghazaravan (armeniaksi Ղազարավան; myös Ghazavan, Nazyrvan, Nazrvan ja Nezrvan) on kunta Aragatsotnin maakunnassa Armeniassa. Ghazaravanissa oli vuonna 2001 477 asukasta. Lähistöllä on pronssikautisia linnoituksia. ==Lähteet== Luokka:Armenian kunnat
Karbi (Armenia)

Karbi () on kunta Aragatsotnin maakunnassa Armeniassa. Karbissa oli vuonna 2001 yhteensä 3 624 asukasta ja vuonna 2008 heitä oli 3 825\. Karbi mainitaan jo 1200-luvulla, ja siellä on basilika vuodelta 1693 ja kirkko, joka on rakennettu 1000-1200-luvuilla. ==Lähteet== Luokka:Armenian kunnat
Rathenow

Rathenow on kaupunki Saksassa. Se on Brandenburgissa sijaitsevan Havellandin pääkaupunki. Sen väkiluku on 26 777 (2006) ja pinta-ala 105,68 km². Rathenow’ssa on useita nähtävyyksiä, kuten vanhankaupungin St.-Marien-Andreas- Kirche. Kaupunki tunnetaan Saksassa myös optiikan alan teollisuuden merkittävänä keskuksena. Sen ystävyyskaupunkeja ovat Rendsburg (1990–) ja Złotów (1991–). Ensimmäinen säilynyt asiakirjamaininta Rathenow’sta on vuodelta 1216. Toisessa maailmansodassa suurin osa kaupungista tuhoutui ja sen keskusta lähes kokonaan. Jälleenrakennustyö jatkui 1960-luvulle saakka.Rathenow – 790 years of history – 1216 –2006 Böhnen, Göttlinin, Grützin, Semlinin ja Steckelsdorfin pienet kunnat liittyivät Rathenow’n osiksi 1. tammikuuta 2002. == Lähteet == == Aiheesta muualla == * Viralliset sivut , Luokka:Brandenburgin kunnat Luokka:Saksan kaupungit
CAF Super Cup

CAF Super Cup on jalkapallokilpailu, jossa ovat vastakkain Afrikan Mestarien liigan ja CAF Confederation Cupin voittajat. Cup järjestetään helmi- tai maaliskuussa riippuen sarjojen aikataulusta. CAF Super Cup on järjestetty vuosittain vuodesta 1992 lähtien. Vuoteen 2003 asti cupissa pelasivat Mestarien liigan ja Cup-voittajien cupin voittajat. Vuonna 2004 cup muutettiin nykyiseen muotoonsa. == Ottelut == Vuosi Voittaja 2. sija Tulos 1993 Africa Sports Wydad Casablanca 2-2 (rp. 5-3) 1994 Zamalek Al-Ahli 1-0 1995 Espérance ST Daring Club Motema Pembe 3-0 1996 Orlando Pirates JS Kabylie 1-0 1997 Zamalek Al-Mokawloon 0-0, (rp. 4-2) 1998 ES Sahel Raja Casablanca 2-2 (rp. 4-2) 1999 ASEC Mimosas Espérance ST 3-1 ja 2000 Raja Casablanca Africa Sports 2-0 2001 Hearts of Oak Zamalek 2-0 2002 Al-Ahli Kaizer Chiefs 4-1 2003 Zamalek Wydad Casablanca 3-1 2004 Enyimba ES Sahel 1-0 2005 Enyimba Hearts of Oak 2-0 ja 2006 Al-Ahli FAR Rabat 0-0 (rp. 4-2) 2007 Al-Ahli ES Sahel 0-0 (rp. 5-4) 2008 ES Sahel CS Sfaxien 2-1 2009 Al-Ahli CS Sfaxien 2-1 2010 TP Mazembe Stade Malien 2-0 2011 TP Mazembe FUS Rabat 0-0 (rp. 9-8) 2012 Maghreb Fès Espérance 1-1 (rp. 4-3) 2013 Al-Ahli AC Léopards 2-1 2014 Al-Ahli CS Sfaxien 3-2 2015 ES Sétif Al-Ahli 1-1 (rp. 6-5) 2016 TP Mazembe ES Sahel 2-1 2017 Mamelodi Sundowns TP Mazembe 1-0 2018 Wydad Casablanca TP Mazembe 1-0 ==Eniten Super Cupin voittoja== Joukkue Voitot Vuodet Al-Ahli 7 2002, 2006, 2007, 2009, 2013, 2014, 2021 Zamalek 3 1994, 1997, 2003 TP Mazembe 3 2010, 2011, 2016 Enyimba 2 2004, 2005 ES Sahel 2 1998, 2008 Africa Sports 1 1993 Espérance ST 1 1995 Orlando Pirates 1 1996 ASEC Mimosas 1 1999 Raja Casablanca 1 2000 Hearts of Oak 1 2001 Maghreb Fès 1 2012 ES Sétif 1 2015 Wydad Casablanca 1 2018 == Aiheesta muualla == * RSSSF Luokka:Afrocupit
Lummelampikorento

Lummelampikorento (Leucorrhinia caudalis) on Suomessa rauhoitettu sudenkorentolaji. Sen lentokausi ajoittuu pääosin kesäkuun puolivälistä heinäkuun loppupuolelle. ==Ulkonäkö ja koko== Lummelampikorento on 33–37 mm pitkä. Sen takaruumis on noin 25 mm pitkä ja muodoltaan nuijamainen, mikä erottaa sen muista lampikorennoista. Aikuisena sekä koiras että naaras ovat yleisväriltään mustia. Koiraan takaruumis on sinihärmäinen ja sen siivissä on yläpuolelta valkeat siipitäplät. Naaraassa ja nuorissa koiraissa on hentoja oranssinsävyisiä pilkkuja mustalla pohjalla. ==Elinympäristö== Lummelampikorentoja elää soilla, lammilla ja pienillä, rehevillä järvillä. Koiraat istuvat kelluslehtisten kasvien kuten lumpeiden ja ulpukan lehdillä.Sudenkorennot Avoin oppimiskeskus/Vantaa ==Lähteet == ==Aiheesta muualla == *Korentowiki *Parikkalan eläimet Luokka:Sudenkorennot
Sirolampikorento

Sirolampikorento (Leucorrhinia albifrons) on Suomessa rauhoitettu sudenkorentolaji. ==Ulkonäkö ja koko== Sirolampikorento on 33–39 mm pitkä. Sen takaruumis on noin 25 mm pitkä, muodoltaan tasaisempi kuin lummelampikorento. Aikuinen koiras on musta, sinihärmäinen ja sen siivissä on molemmilta puolilta tummat täplät, naaraassa ja nuorissa koiraissa on hentoja oranssinsävyisiä juovia mustalla pohjalla.Parikkalan eläimet ==Elinympäristö== Sirolampikorentoja elää soilla, lammilla ja rehevillä järvillä. ==Lähteet == ==Aiheesta muualla == *Korentowiki Luokka:Sudenkorennot
Złotów

Złotów () on kaupunki Ison-Puolan voivodikunnassa Luoteis-Puolassa. Sen väkiluku oli vuoden 2019 arvion mukaan 18 532. Złotówin ystävyyskaupunkeja ovat Gifhorn, Rathenow, Eggesin, Njasviž ja Goole. Złotów sijaitsee Ison- Puolan voivodikunnassa Złotówin piirikunnassa. Se on piirikunnan pääkaupunki. Złotów oli vuoteen 1945 osa Preussia. == Lähteet == == Aiheesta muualla == * Viralliset sivut Luokka:Ison-Puolan voivodikunnan kaupungit
Norbert Nigbur

Norbert Nigbur (s. 8. toukokuuta 1948 Gelsenkirchen, Saksa) on saksalainen jalkapalloilija ja vuoden 1974 maailmanmestari. Maalivahtina pelannut Norbert siirtyi Gelsenkirchenin suurimpaan seuraan FC Schalke 04:ään pienestä SV Gelsenkirchen 06 -organisaatiosta vuonna 1966. Loppujen lopuksi hän pelasi 456 ottelua Bundesliigassa Schalken ja Hertha BSC Berlinin vahvuudessa vuosien 1966 ja 1983 välillä. Hänen suurimmaksi saavutuksekseen seuratasolla muodostui Saksan cupin voitto Schalke 04:ssä 1972. Nigbur debytoi Länsi-Saksan maajoukkueen riveissä aivan vuoden 1974 MM-kisojen alla Helmut Schönin testatessa potentiaalisia kakkosmaalivahteja Sepp Maierin varamiehiksi. Nigbur kantoi liittotasavallan värejä ensi kertaa ystävyysottelussa Espanjaa vastaan helmikuussa 1974 ja oli Maierin ja Wolfgang Kleffin ohella yksi Länsi-Saksan maailmanmestarijoukkueen kolmesta maalivahdista. == Lähteet == Luokka:Saksalaiset jalkapalloilijat Luokka:Vuonna 1948 syntyneet Luokka:Elävät henkilöt
Bay Line Railroad

Bay Line Railroad LLC on yhdysvaltalainen Class III -luokan rautatieyhtiö joka harjoittaa tavaraliikennettä Floridan ja Alabaman osavaltioissa. Yhtiö on holdingyhtiö Genesee & Wyomingin tytäryhtiö. 82 mailin pituinen päärata kulkee Floridan Panama Cityn satamasta Alabaman Dothaniin. Lisäksi yhtiö omistaa sivuradan välillä Grimes–Abbeville, sekä radankäyttöoikeudet CSX Transportation-yhtiön radalla välillä Dothan–Grimes. Dothanissa on yhdysliikenneasema CSX Transportation- ja Chattahoochee & Gulf Railroad -yhtiöiden rataverkoille. Yhdysliikennettä CSX:n kanssa on myös Floridan Cottondalessa, jossa päärata risteää CSX:n pääradan kanssa. ==Asiakkaita== * Smurfit-Stone Container Paper Mill, Panama City, FL * Arizona Chemical, Panama City, FL * Port of Panama City, Panama City, FL * Gulf Power, Panama City, FL * Berg Pipe, Panama City, FL * Green Circle Bio Energy, Cottondale, FL * Conrad-Yelvington, Dothan, AL * Headland Peanut Warehouse, Headland, AL * US Chips, Newville, AL * Lesaffre Yeast Corporation, Newville, AL ==Aiheesta muualla== * Genessee & Wyoming Inc. – Bay Line Railroad Luokka:Yhdysvaltalaiset rautatieyhtiöt
Renan

Renan Brito Soares (s. 24. tammikuuta 1985 Viamão, Brasilia) on brasilialainen jalkapallomaalivahti. Hän edustaa tällä hetkellä brasilialaista Internacionalia. Ensimmäisen ammattilaisottelunsa Internacionalissa hän pelasi Juventudea vastaan 3. huhtikuuta 2005. Renan siirtyi 13. elokuuta 2008 espanjalaiseen Valenciaan. Hänen debyyttiottelunsa Valenciassa päättyi 3–0-voittoon Mallorcasta. Hän nousi lähes heti tultuaan joukkueen ykkösmaalivahdiksi. Kauden puolivälissä hän loukkaantui ja oli lähes koko loppukauden sivussa. Kaudeksi 2009–2010 hänet lainattiin Espanjan pääsarjaan nousseeseen Xereziin. Hän pelasi kauden aikana 35 ottelua. Kausi päättyi kuitenkin joukkueen kannalta pettymykseen sillä se putosi pääsarjasta. Renan lainattiin jälleen kaudeksi 2010–2011, tällä kertaa kasvattajaseuraansa Internacionaliin. == Saavutukset == * Copa Libertadores: 2006 * FIFA Club World Cup: 2006 * Recopa Sudamericana: 2007 * Campeonato Gaúcho: 2008 == Aiheesta muualla == * Renanin tilastot LFP:n sivuilla Luokka:Brasilialaiset jalkapallomaalivahdit Luokka:Brasilialaiset olympiamitalistit Luokka:Vuonna 1985 syntyneet Luokka:Elävät henkilöt
Meghnad Desai

Meghnad Jagdishchandra Desai, paroni Desai, (s. 10. heinäkuuta 1940 Vadodara) on intialaissyntyinen brittiläinen taloustieteilijä ja kirjailija. Hän on London School of Economicsin emeritusprofessori (Centre for the Study of Global Governance) ja Britannian parlamentin ylähuoneen jäsen. Hän on kirjoittanut lukuisia taloustieteellisiä julkaisuja ja ollut kehittämässä niin sanottua inhimillisen kehityksen indeksiä, jonka avulla arvioidaan elinajan, lukutaidon, koulutuksen ja elintason mittareilla ihmisten hyvinvointia. == Suomennetut teokset == * Marxin kosto. Kapitalismin uusi nousu ja valtiokeskeisen sosialismin kuolema. Gaudeamus 2008. == Aiheesta muualla == * Meghnad Desai esitelmöi Vanhalla ylioppilastalolla lauantaina 15.11. 2008 (HYY) Luokka:Kehityskriitikot Luokka:Brittiläiset taloustieteilijät Luokka:Intialaiset taloustieteilijät Luokka:Elinikäiset päärit Luokka:Vuonna 1940 syntyneet Luokka:Elävät henkilöt
Kansankirjallisuus

Kansankirjallisuus oli 1800-luvun uudelle suomalaiselle kirjalliselle kulttuurille ja kansalliselle heräämiselle luonteenomainen ilmiö. Suomenkielistä kirjallisuutta alettiin tuolloin tietoisesti kehittää, ja sillä ajateltiin olevan tärkeä kansallinen tehtävä. == Kirjallisuus == * Lassila, Pertti: Syvistä riveistä. Kansankirjailija, sivistyneistö ja kirjallisuus 1800-luvulla. Gaudeamus, 2008. ISBN 978-952-495-057-2. Kansankirjallisuus
Keihäsakaasia

Keihäsakaasia (Acacia aneura) on akasioiden sukuun kuuluva pensas tai pieni puu, joka esiintyy Australian kuivassa sisämaassa. == Ulkonäkö == Keihäsakaasia on pensasmainen tai puumainen, noin kymmenen metriä korkeaksi kasvava kasvi. Oksat alkavat noin metrin korkeudesta ja runko on halkaisijaltaan 20–30 senttimetriä. Keihäsakaasia on pitkäikäinen kasvi ja se saattaa kasvaa noin metrin kymmenessä vuodessa, mutta kuivuuden takia kasvu saattaa pysähtyä kokonaan. Täyteen mittaansa kasvaneet yksilöt ovatkin yleensä yli 100-vuotiaita. Lajilla ei ole ollenkaan kasvitieteellisestä näkökulmasta lehtiä, joita korvaa ruskeanvihreät lehdykät tai lehtiruodit. Lehdet ovat kooltaan ja muodoltaan melko vaihtelevia. Keihäsakaasia kukkii yleensä kolme tai neljä kertaa vuodessa. Eniten kukkia kehittyy normaalisti keväällä tai kesän sateiden jälkeen. Kirkkaankeltaiset kukat ovat 15–30 millimetriä pitkiä. Kukista kehittyy myöhemmin ruskeita hedelmiä. == Levinneisyys ja elinympäristö == Keihäsakaasiaa esiintyy Australian kuivilla ja puolikuivilla alueilla. Päälevinneisyysalue käsittää Australian keskiset ja eteläiset osat Länsi- Australian rannikolta Queenslandin läntiseen osaan ja Uuteen Etelä-Walesiin. Keskimäärin keihäsakaasian kasvupaikoilla sataa 200–250 millimetriä vettä vuodessa. Kasvin suurimmat esiintyvät ovat tulva- ja eroosiotasangoilla sekä laajoissa laaksoissa. Kukkuloiden rinteillä sitä kasvaa vain hajanaisesti. Hiekkaharjuilla keihäsakaasiaa saattaa kasvaa dyynien välisissä notkelmissa. Maaperä on usein punamaata ja hiekkaa tai hiekkaista savimaata. == Lähteet == == Aiheesta muualla == * United States Department of Agriculture (USDA): Acacia aneura Luokka:Akaasiat
Adrian Vandenberg

Adrian Vandenberg (synt. Adrianus van den Berg) (s. 31. tammikuuta 1954) on alankomaalainen graafikko, kitaristi, lauluntekijä ja kuvataiteilija. Hän on esiintynyt Teaser, Vandenberg, Whitesnake ja Manic Eden -yhtyeissä. Vandenberg aloitti uransa 1978 Teaser-yhtyeessä, joka julkaisi yhden albumin. Hän perusti oman yhtyeensä nimeltä Vandenberg, ja teki sen kanssa kolme albumia 1980-luvulla. Hänet kutsuttiin Whitesnakeen ensin vain soittamaan studiosessioissa Whitesnake-albumin viimeistelyvaiheessa, mutta seuraavalle albumille, Slip of the Tongue, hän osallistui jo kaikkien kappaleiden kirjoittamiseen. Ennen studioon menoa Vandenberg loukkasi kätensä, eikä voinut soittaa. Hän osallistui kuitenkin keikoille ja kiertueille. Hän lähti virallisesti Whitesnakesta vuoden 1991 jälkeen ja ryhtyi päätoimiseksi kuvataiteilijaksi. Hän on kuitenkin soittanut satunnaisesti Whitesnaken keikoilla erikoisvieraana. Luokka:Alankomaalaiset kitaristit Luokka:Lauluntekijät Luokka:Rockmuusikot Luokka:Vuonna 1954 syntyneet Luokka:Elävät henkilöt
Ihmelintu Wattoo-Wattoo

Ihmelintu Wattoo-Wattoo (ransk. Wattoo Wattoo Super Bird) on ranskalainen animaatiosarja, jonka loivat René Borg ja Hubert Ballay vuonna 1978. Sarjan pääroolissa on ihmelintu Wattoo-Wattoo. Sarjassa on 56 viiden minuutin jaksoa, ja sen ideana on kertoa opettavaisia tarinoita lapsille. Moraalin lisäksi tärkeässä osassa on luonnonsuojelu. Suomessa sarjaa esitettiin 52 jakson verran TV1:n Filmituokiossa syksystä 1979 alkaen. ==Wattoo-Wattoo== Wattoo- Wattoo on ovaalimaisen muotoinen mustavalkoinen lintu, jolla on pitkät, hoikat jalat ja kädet sekä pitkä pyrstö. Wattoo-Wattoo asuu lajitoveriensa kanssa Auguste-nimisellä, paradoksaalisesti kuution muotoisella planeetalla. Wattoo- Wattoo on älykäs, nopea ja nokkela. Wattoo-Wattoo on oikeastaan kalalintu (oiseau-poisson) eli se pystyy myös elämään veden alla. Sen ominaisuuksiin kuuluu myös maagisia kykyjä, se pystyy muun muassa muuttamaan muotoaan. Sen lajitoverit kykenevät myös monistumaan väristämällä itseään. ==Juoni== Ensimmäisessä episodissa Wattoo-Wattoo tulee tietoiseksi maapalloa muistuttavalla planeetalla asuvista Zwaseista ja muuttaa heidän pariinsa ratkomaan Zwasien ongelmia. Ihmistä karrikoivat Zwasit ovat typeriä, hanhimaisia olentoja, jotka aiheuttavat kotiplaneetallaan paljon pahaa itselleen, luonnolle ja eläimille. Zwasit eivät ole varsinaisesti pahantahtoisia, mutta heidän tietämättömyytensä ja ajattelemattomuutensa saa silti tuhoa aikaan. Wattoo-Wattoo tarkkailee alati tilannetta, ja kun asiat alkavat luistaa huonoon suuntaan, tarttuu Wattoo-Wattoo ohjaksiin. Wattoo- Wattoo pyrkii päättäväisesti antamaan Zwaseille opetuksen ja saamaan heidät toimimaan toisella tavalla. Tarvittaessa Wattoo-Wattoo kutsuu lajitovereitaan hätiin viheltämällä heille kutsun, joka kuuluu halki avaruuden. Apurit ovat Wattoo-Wattoon kaltaisia, mutta pienempiä ja yleensä monistavat itseään tarvittavan määrän. Kun Wattoo-Wattoo on tyytymätön, se muuttaa muotoaan ja saattaa lähteä takaisin Augustelle pohtimaan ongelmaa. Kun taas Wattoo-Wattoo saa Zwasit toimimaan toisella tavalla ja ongelman ratkaistuksi, se osoittaa tyytyväisyyttään tanssimalla ja laulamalla. ===Credot=== Credot ovat sarjan eläimiä, sekä lemmikkejä että villieläimiä. Ne ovat aina pyöreitä muodoltaan, mutta niiden väri vaihtelee. Hanhimaisten Zwasien typeryydestä kärsivät varsinkin heidän lemmikkinsä, mutta eivät niiltä säästy villieläimetkään. ==Sarjan tekijät== Ihmelintu Wattoo-Wattoon loi Hubert Ballay, joka käsikirjoitti sarjan yhdessä René Borgin kanssa. Borg myös ohjasi sarjan, kun taas Ballay teki siihen musiikin. Alkuperäisessä, Ranskan kielisessä versiossa on kertojana Dorothée (alun perin nimeltään Frédérique Hoschedé). René Borg oli myös taiteellinen johtaja Albert Barillén sarjassa Olipa kerran ihminen. ==Lähteet== ==Aiheesta muualla== * Wattoo Wattoo Super Bird imdb:ssä * Ensimmäisen jakson tarina The Chestnut.com:ssa Luokka:Ranskalaiset animaatiosarjat Luokka:1970-luvun piirrossarjat Luokka:1970-luvun televisiosarjat
Lukumäärämitta

Lukumäärämitta tai laskurimitta on mitta, joka kertoo joukon alkioiden lukumäärän. Lukumäärämitta toimii lähinnä yksinkertaisena esimerkkinä mitasta, mutta sen avulla voidaan myös tutkia sarjateoriaa mittateorian perustulosten avulla. == Määritelmä == Jos X on joukko, niin lukumäärämitta on kuvaus \mu : \mathcal{P}(X) \rightarrow [0,+\infty], jolle \mu (A) = \left\\{ \begin{matrix}|A|, & \textrm{jos} \ A \ \textrm{on} \ \textrm{aarellinen} \\\ +\infty, & \textrm{muulloin}, \end{matrix} \right. missä merkintä |A| tarkoittaa äärellisen joukon alkioiden lukumäärää eli mahtavuutta. Lukumäärämitta toteuttaa mitan ehdot. == Yhteyksiä == * Lukumäärämitalla on yhteys Diracin mittaan: jos A \subset X, niin \mu (A) = \sum_{x \in A} \delta_x (X). * Lukumäärämitta yhtyy myös nollaulotteiseen Hausdorffin mittaan: \mu = \mathcal{H}^0 . * Lukumäärämittaa voidaan hyödyntää sarjateoriassa. Jos perusavaruus X on numeroituva, eli voimme kirjoittaa X = \\{x_i : i \in \N \\}, niin lukumäärämitan integraali palautuu tavalliseksi sarjaksi: jos f : X \rightarrow \R, niin lukumäärämittaa vastaava mittaintegraali \int_X \, f \, d\mu = \sum_{i = 1}^\infty f(x_i) . Tällöin myös funktion f lukumäärämittaintegroituvuus palautuu kysymykseen siitä suppeneeko edellä oleva sarja itseisesti. Tämän tiedon avulla voimme osoittaa niin sanotun Hölderin epäyhtälön sarjoille käyttämällä L^p-normien vastaavaa Hölderin epäyhtälöä. Luokka:Mittateoria
Witchfinder General (yhtye)

Witchfinder General on vuonna 1979 perustettu brittiläinen heavy- ja doom metal -yhtye, joka luetaan osaksi NWOBHM-aikakautta. Yhtyeen nimi tulee samannimisestä kauhuelokuvasta vuodelta 1968. Yhtye on ottanut vahvasti vaikutteita Black Sabbathilta. Levyn kannet ovat myös tunnettuja yläosattomista ”noidista”, joista yksi oli tunnettu malli Joanne Latham. Yhtye oli aktiivisena vuosina 1979–1984 ja palasi vuonna 2006. Sanoitukset kertovat muun muassa okkultismista, kuolemasta ja noituudesta. == Jäsenet == * Phil Cope – kitara (1979–1984, 2006–) * Rod Hawkes – basso (1982–1984, 2006–) * Gary Martin – laulu (2007–) * Dermot Redmond – rummut (1983–1984, 2006–) Entiset jäsenet * Graham Ditchfield – rummut (1982–1983) * Johnny Fisher – basso (1979–1980) * Steve Kinsell – rummut (1979–1982) * Kevin McCready – basso (1980–1982) * Zeeb Parkes – laulu (1979–1984) == Diskografia == Studioalbumit * Death Penalty (CD ja LP, Heavy Metal Records, 1982) * Friends of Hell (CD ja LP, Heavy Metal Records, 1983) * Resurrected (CD, Buried by Time and Dust Records, 2008) Livealbumit * Live ’83 (CD, Nuclear War Now! Productions, 2006) Kokoelma-albumit * Buried Amongst the Ruins (CD, Nuclear War Now! Productions ja Buried by Time and Dust Records, 2007) Singlet ja EP:t * Burning a Sinner (7″, Heavy Metal Records, 1981) * Soviet Invasion (12″ EP, Heavy Metal Records, 1982) * Music (7″, Heavy Metal Records, 1983) == Aiheesta muualla == * Witchfinder Generalin sivusto * Luokka:Brittiläiset metalliyhtyeet Luokka:1980-luvun yhtyeet ja sooloartistit
Primer

Primer on yhdysvaltalainen vuonna 2004 valmistunut scifi-elokuva aikamatkustuksen tahattomasta keksimisestä. Elokuvan on kirjoittanut, ohjannut ja tuottanut Shane Carruth, entinen matemaatikko ja insinööri, vain 7 000 dollarin budjetilla. Elokuva tunnetaan monimutkaisesta juonirakenteestaan ja ennätyksellisen pienestä budjetista. Luokka:Vuoden 2004 yhdysvaltalaiset elokuvat Luokka:Yhdysvaltalaiset tieteiselokuvat Luokka:Elokuvat aikamatkustuksesta
Keltakotiloahven

Keltakotiloahven (Lamprologus ocellatus) on yksi afrikkalaisen Tanganjikajärven endeemisistä kirjoahvenlajeista. Lajia voidaan myös pitää makeanveden akvaarioissa. Luettu 13.11.2008 == Koko ja ulkonäkö == Keltakotiloahven on pienehkö kirjoahven: koiras voi kasvaa 5,8 cm pitkäksi naaraan jäädessä hieman pienikokoisemmaksi. Keltakotiloahvenen selän suomut ovat keltaiset ja vatsan suomut välkehtivät eri väreissä. Lajista on useita muunnoksia, jotka eroavat toisistaan muun muassa evien värin perusteella. == Käyttäytyminen == Keltakotiloahven on yleensä varsin rauhallinen kala, mutta koiraat ajavat kutuaikanaan kaikki tunkeutujat pois varaamaltaan alueelta. Kuteminen tapahtuu simpukankuoreen ja akvaariossa tulisikin olla tarjolla simpukankuoria. Keltakotiloahvenet usein myös kätkevät kuorensa peittelemällä niitä hiekalla. == Vesiolot ja ravinto == Keltakotiloahvenet viihtyvät parhaiten vedessä, jonka lämpötila on 23–25 °C ja pH 8,0–9,0. Ravintonaan laji käyttää pieniä selkärangattomia. == Katso myös == * Tanganjikajärven biotooppiakvaario == Lähteet == Luokka:Kirjoahvenet Luokka:Akvaariokalat
Pentti Malaska

Pentti Ensio Malaska (11. huhtikuuta 1934 KäkisalmiKuka kukin on 1994. Otava 1994. – 15. maaliskuuta 2012 HelsinkiPentti Malaskan muistokirjoitus Helsingin Sanomissa.) oli suomalainen tulevaisuudentutkija ja Turun kauppakorkeakoulun professori. Hän oli Rooman Klubin jäsen vuodesta 1972 ja sittemmin sen kunniajäsen. Malaska väitteli tohtoriksi 1965 sähkölaitostekniikasta Helsingin Teknillisessä korkeakoulussa. Hän oli Tulevaisuuden tutkimuskeskuksen perustaja ja sen ensimmäinen johtaja. Hän oli Tulevaisuudentutkimuksen Verkostoakatemian (TVA) kansainvälisen neuvottelukunnan (IAB) jäsen kaudella 2007–2009. Hän toimi Turun kauppakorkeakoulun talous- ja tilastomatematiikan professorina 1966–1997 ja TVA:n johtokunnan ensimmäisenä puheenjohtajana. Malaskan mukaan ydinvoima on kestävän kehityksen jarru.Suomen luonnonsuojeluliitto. Luettu 13.11.2008. Malaskan puoliso oli professori Karin Holstius. ==Palkinnot ja tunnustukset== * Suomen luonnonsuojeluliiton ympäristöpalkinto, 2002 * Vaasan yliopiston tekniikan kunniatohtori, 2006http://old-www.uwasa.fi/ystavat/kunniatohtorit/ ==Lähteet== ==Aiheesta muualla== * Turun kauppakorkeakoulu * Pentti Malaskan kotisivut. * Luokka:Turun kauppakorkeakoulun professorit Luokka:Suomalaiset tilastotieteilijät Luokka:Suomalaiset tulevaisuudentutkijat Luokka:Suomalaiset professorit Luokka:Vuonna 1934 syntyneet Luokka:Vuonna 2012 kuolleet
Reima Kokko

Reima Kokko (s. 26. maaliskuuta 1952 Helsinki) on suomalainen jalkapallovalmentaja ja entinen jalkapalloilija. Pelaajaurallaan Kokko edusti Helsingin Jalkapalloklubia, Kiffeniä, Finnairin Palloilijoita ja Vantaan Palloa. Pisimpään Kokko pelasi Kiffenissä, jota hän edusti yhteensä 11 kauden ajan. Pelatessaan 1979–1981 HJK:ssa yhden Suomen mestaruuden voittanut Kokko pääsi myös maajoukkueeseen ja pelasi yhteensä kuudessa maaottelussa. FinnPa pelasi 2. divisioonassa, kun Reima Kokko tuli seuran valmentajaksi vuonna 1989. Hänen johdollaan FinnPa nousi 1. divisioonaan ja kauden 1992 päätteeksi Veikkausliigaan. Veikkausliigassa Kokko valmensi FinnPaa kaksi kautta ja parhaimmillaan saavutti 5. sijan nousua seuranneella kaudella. FinnPasta Kokko siirtyi 2. divisioonassa pelanneen Kiffenin valmentajaksi joulukuussa 1994. Hänet pestattiin naisten maajoukkueen valmentajaksi keväällä 1996 Nils Suomalaisen erottua tehtävästään. Kokko jatkoi aluksi myös Kiffenin valmentajana. Maajoukkuevalmentajana Kokko jatkoi vuoden 2000 marraskuuhun asti, jolloin hän erosi Suomen hävittyä Ruotsille EM-jatkokarsinnassa. Kokon valmentamana Suomi oli lähellä myös 1999 MM-kisoihin pääsyä, mutta hävisi lopulta jatkokarsinnassa Venäjälle. == Lähteet == Luokka:Suomalaiset jalkapallovalmentajat Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1952 syntyneet Luokka:Elävät henkilöt
Italian 8. armeija

Italian 8. armeija oli Italian maavoimien yhtymä, joka taisteli toisessa maailmansodassa itärintamalla. == Perustaminen == Armeija perustettiin ensimmäisen kerran 25. tammikuuta 1940. Palveltuaan Pohjois-Italiassa se lakkautettiin jo 31. lokakuuta 1940.Axishistory.com Se perustettiin uudelleen 1. huhtikuuta 1942, kun koottiin joukkoja osallistumaan sotaretkeen Neuvostoliittoa vastaan. Armeijan muodostivat II ja XXXV armeijakunnat, jotka koostuivat operaatio Barbarossaan osallistuneista joukoista ja seitsemästä muusta Mussolinin 1942 itärintamalle lähettämästä divisioonasta. Se alistettiin operaatio Sinisessä Saksan maavoimien armeijaryhmä B:lle, jonka mukana armeija eteni elokuuhun mennessä Donille. Italian 8. armeija oli Stalingradin luoteispuolella, kun puna-armeija aloitti vastahyökkäyksensä, operaatio Uranuksen. Seuranneissa taisteluissa armeija kärsi tappioita ja menetti lopulta taistelukykynsä. Vuoden 1943 tammikuussa sen rippeet koottiin Ukrainaan, mistä suurin osa lähetettiin takaisin Italiaan. Itärintamalle jäi tämän jälkeen vain vähäisiä italialaisia joukkoja. Jowett, Andrew s. 10-11 Tappiot olivat suuret. Armeijaan kuului perustettaessa 299 000 miestä, joista 85 000 kaatui tai katosi ja 30 000 haavoittui. Armeijan 1 340 tykistä tuhoutui tai hylättiin 1 200\. Armeijan 22 000 moottoriajoneuvosta tuhoutui 18 200\. Jowett, Andrew s. 11 == Organisaatio == Vuonna 1942 8. armeijaan kuuluivat: * II armeijakunta ** 2. jalkaväkidivisioona ”Sforzesca” ** 3. jalkaväkidivisioona ”Ravenna” ** 5. jalkaväkidivisioona ”Cosseria” * XXXV armeijakunta ** 9. motorisoitu divisioona ”Pasubio” ** 52. motorisoitu divisioona ”Torino” ** 3. nopea (Celere) divisioona ”Amedeo Duca d’Aosta” * Vuoristoarmeijakunta ** 2. vuoristodivisioona ”Tridentina” ** 3. vuoristodivisioona ”Julia” ** 4. vuoristodivisioona ”Cuneense” ** Miehitysdivisioona ”Vincenza” == Lähteet == * === Viitteet === Luokka:Italialaiset sotilasyksiköt toisessa maailmansodassa Luokka:Toisen maailmansodan armeijat Luokka:Itärintama (toinen maailmansota)
Inkeri Virtanen

Impi Inkeri Virtanen (o.s. Lento, 23. kesäkuuta 1921 Turku – 29. kesäkuuta 1962 Turku) oli suomalainen toiminnanohjaaja ja Suomen kansan demokraattisen liiton kansanedustaja. Virtasen äiti oli torikauppias Impi Matilda Lento. Hän kävi kansakoulun sekä parturi- ja kampaaja-ammattikoulun ja suoritti Sirola- opiston kurssin 1948. Virtanen toimi kutomatyöntekijäin ammattiosaston toimitsijana 1948 ja sen jälkeen Varsinais-Suomen rauhanneuvoston toiminnanohjaajana vuoteen 1958 saakka. Virtanen oli kansanedustajana 1958–1962 ja edusti Turun läänin eteläinen vaalipiiriä. Hän kuoli kesken edustajakautensa kesäkuussa 1962, ja hänen tilalleen eduskuntaan nousi Eino Roine. Virtanen oli presidentin valitsijamiehenä vuoden 1956 presidentinvaaleissa ja hän kuului myös Turun kaupunginvaltuustoon sekä Suomen rauhanpuolustajien keskustoimikuntaan. Inkeri Virtanen oli naimisissa vuodesta 1945 Leo Theodor Untamo Virtasen kanssa. == Lähteet == * Luokka:Kansanedustajat Luokka:Turun kaupunginvaltuutetut Luokka:SKDL:ssä vaikuttaneet henkilöt Luokka:Varsinais-Suomen vaalipiiri Luokka:Vuonna 1921 syntyneet Luokka:Vuonna 1962 kuolleet
Noordwijk

Noordwijk on 26 000 asukkaan kaupunki läntisessä Hollannissa. Kaupungin pinta- ala on 51,53 km², josta 16,12 km² on vettä. Kaupunki sijaitsee 25 km Amsterdamista ja 20 km Haagista. Noordwijkissä sijaitsee Euroopan avaruusjärjestön tutkimuskeskus ESTEC. Matkailijat tulevat Noordwijckiin useimmin meren ja 13 km pitkä hiekkarannan takia. Rantahietikossa on myös dyynejä. Vanhimmat merkit asutuksesta ovat alueella ajalta noin 2000 vuotta eaa. Vuonna 847 Noordwijckiin tuli skotlantilainen munkki joka aloitti lähetystyön. Normannit surmasivat hänet, mutta munkin kunniaksi rakennetusta kappelista tuli pyhiinvaelluskohde. Alueen ensimmäisiä elinkeinoja olivat kalastus ja villiyrttien keräily. Kukkasipulien kasvatus aloitettiin 1800-luvulla. == Lähteet == == Aiheesta muualla == Luokka:Alankomaiden kaupungit Luokka:Etelä-Hollannin kunnat
Michale Graves

Michale Graves (oik. Michael Emanuel, s. 21. maaliskuuta 1975 Dumont, New Jersey, Yhdysvallat) on yhdysvaltalainen muusikko. Graves tuli tunnetuksi Misfitsin solistina vuosina 1995–2000. Hän lauloi albumeilla American Psycho, Famous Monsters ja Cuts from the Crypt sekä kirjoitti muun muassa laulut ”Saturday Night”, ”Dig Up Her Bones”, ”Shining”, ”The Haunting”, ”Fiend Club”, ”This Island Earth” ja ”Fiend Without a Face”. Hänellä on soolouran lisäksi useita muita yhtyeprojekteja (Gotham Road, Lost Boys). Hän on esiintynyt myös muutamissa elokuvissa ja vieraillut muiden yhtyeiden levyillä. == Aiheesta muualla == * Michale Gravesin sivusto * Luokka:Yhdysvaltalaiset laulajat Luokka:Vuonna 1975 syntyneet Luokka:Elävät henkilöt
STS

Lyhenne STS voi tarkoittaa seuraavia asioita: *avaruussukkula () *STS-Pankki (ent. Suomen Työväen Säästöpankki) *STS Alppimatkat, matkatoimisto *STS, venäläinen televisioasema. *Suomen Teknillinen Seura (nyk. Tekniikan Akateemiset) *STS, Suomen Taiteilijaseura. ==Katso myös== * Щ, kyrillinen kirjain, joka translitteroidaan štš * Štš-luokka, neuvostoliittolaisia sukellusveneitä () * STS:n talo (täsmennyssivu)
Priapos

Priapos () on kreikkalaiseen mytologiaan kuuluva vähäisempi hedelmällisyyden jumala - puutarhojen, karjan ja mieskunnon suojelija. Priapoksen symboli oli fallos , ja hänet kuvattiin yleensä jatkuvassa erektiossa, mistä on johdettu lääketieteen käsite priapismi. Priapokseen suhtauduttiin humoristisesti: hänen uhrieläimensä oli aasi, jota pidettiin hekuman ja tyhmyyden vertauskuvana. Kreikkalaisen jumaltaruston mukaan Priapos oli Dionysoksen poika, ja hänen äitinsä joko Afrodite tai jokin nymfeistä. Hänen kulttinsa kehittyi ja oli tärkeä Hellespontoksen Lampsakosissa, josta se levisi Aleksanteri Suuren valloitusten vanavedessä muualle hellenistiseen maailmaan. Priapoksen kultilla oli merkittävä sijansa Aleksandriassa. Myöhemmin kultti levisi Italiaan ja yhdistyi osaksi roomalaista jumaltarustoa. == Lähteet == Luokka:Antiikin Kreikan jumalat
Katri Lipson

Katri Lipson (s. 1965 Helsinki) on suomalainen lääkäri ja kirjailija. Lipsonin esikoisromaani Kosmonautti sai vuoden 2008 Helsingin Sanomien kirjallisuuspalkinnon. Kirja oli ehdolla myös vuoden 2008 Finlandia-palkinnon saajaksi. Elokuussa 2012 ilmestyi Lipsonin toinen romaani Jäätelökauppias. Sille myönnettiin vuonna 2013 Euroopan unionin kirjallisuuspalkinto. Teos on käännetty englanniksi, tanskaksi, tšekiksi, saksaksi, espanjaksi, unkariksi ja kahdeksan muuta kieltä. Maaliskuussa 2016 ilmestyi Lipsonin kolmas romaani, Detroit. Toukokuussa 2019 ilmestyi Lipsonin neljäs romaani, Kaikkein haikein leikki. Lipson opiskeli lääketiedettä Uppsalan yliopistossa Ruotsissa ja valmistui vuonna 1993. Hän on työskennellyt lääkärinä Ruotsissa, Afrikassa ja Suomessa. ==Tuotanto== * * * ==Lähteet== ==Aiheesta muualla== * Lipsonin Kosmonautti Aamun kirjassa (28.10.2008) Ylen Elävä arkisto. Luokka:Suomalaiset kirjailijat Luokka:Suomalaiset lääkärit Luokka:Vuonna 1965 syntyneet Luokka:Elävät henkilöt Luokka:Helsingin Sanomien kirjallisuuspalkinnon saajat
Helsinki United

Helsinki United on suomalainen jalkapalloseura, joka perustettiin vuonna 1989 usean helsinkiläisen seuran yhteenliittymänä. Helsinki Unitediin kuului alun perin Käpylän Pallo, FC Käpylä, Gnistan, Kiffen, Malmin Palloseura ja Pallo- Pojat. Käpylän Pallo ja FC Käpylä erosivat kuitenkin Unitedista ennen kauden 1990 alkua. Uusi seura peri naisissa PP-Futiksen sarjapaikan liigassa ja miehissä Kiffenin 3. divisioonan sarjapaikan. Naisissa Helsinki Unitedia edeltänyt PP-Futis voitti mestaruuden Kaunis Nainen Futis -nimisenä vuonna 1985 ja uudestaan PP-Futiksena vuonna 1989. Helsinki Unitedina seura voitti mestaruuden heti kaudella 1990. Mestaruuskauden jälkeen United joutui kuitenkin rahoitus- ja pelaajavaikeuksiin ja lopulta luopui sarjapaikastaan keväällä 1991. Miehissä Helsinki United säilyi nimenä vuoteen 1995 asti, jolloin se sulautui Kiffeniin. == Lähteet == Luokka:Entiset suomalaiset jalkapalloseurat Luokka:Helsinkiläiset urheiluseurat